মৃত্যু হয়ে গিয়েছে সেই কবেই। মৃত্যুর ছ’ মাস পরে কবর থেকে বের করা হল মৃতদেহ। ঘটনায় চাঞ্চল্য তৈরি হয়েছে বর্ধমানের কালনায়। ময়নাতদন্তের জন্য পাঠানো হয়েছে মৃতদেহ। 
গত বছরের ২৪ অগস্ট কালনার রামেশ্বরপুরের বাসিন্দা সেখ সইফউদ্দিনকে বাড়ি থেকে ডেকে নিয়ে যায় তাঁর দুই বন্ধু মোজাম্মেল মোল্লা ও নিজাম্মেল শেখ।
তাদের সঙ্গে নিজের মোটরবাইকে বাড়ি থেকে বের হন সইফউদ্দিন। ওই দিন সন্ধ্যায় একটি মারুতি ভ্যানে তারা সইফুদ্দিনের মৃতদেহ বাড়িতে পৌঁছে দিয়ে যায়। হুগলির বলাগড় এলাকায় বাইক দুর্ঘটনায় সইফউদ্দিনের মৃত্যু হয়েছে বলে তারা জানায়। পরের দিন সইফউদ্দিনকে দাফন করা হয় গ্রামে। মৃতের স্ত্রী সালমা বিবির অভিযোগ, খুন করা হয়েছে স্বামীকে।
আরও পড়ুন
পুত্রবধূর প্রেমিকের কবরে ৬ মাস শুয়ে শাশুড়ি। হরর ফিল্মের চেয়েও মারাত্মক!
থানায় খুনের অভিযোগ জানাতে গেলে পুলিশ অভিযোগ নিতে অস্বীকার করে বলে জানানো হয়। পরে অবশ্য পুলিশ অভিযোগ নেয়। ঘটনার কোনও তদন্ত না হওয়ায় কালনা আদালতের দ্বারস্থ হন সালমা বিবি। অবশেষে কালনা আদালতের নির্দেশে পুলিশ মাটি খুঁড়ে কবর থেকে মৃতদেহ বের করে ময়নাতদন্তে পাঠানো হয়। আদালতের রায়ে খুশি মৃতের পরিবার।
দেখুন ভিডিও